কুমারখালী

thumb|কুমারখালী পৌরসভার মহল্লা জিওকোড ম্যাপ

 
**কুমারখালী** বাংলাদেশের কুষ্টিয়া জেলার অন্তর্গত কুমারখালী উপজেলার একটি শহর। এটি গড়াই নদীর তীরে অবস্থিত  কুমারখালী উপজেলার সদরদপ্তর। কুমারখালী এর ঐতিহ্যবাহী তাঁতশিল্পের কারণে ব্রিটিশ আমল থেকেই বিশেষভাবে পরিচিত। সেইসময় নদীবন্দর ও বানিজ্য কেন্দ্র হিসেবে শহরটি গড়ে ওঠে। শিল্প, সাহিত্য ও সংস্কৃতির জন্য শহরটির বিশেষ খ্যাতি রয়েছে। এটিকে অনেকসময়ই **জাদুঘরের শহর** ও **কুষ্টিয়ার পানাম নগর** বলে উল্লেখ করা হয়ে থাকে। কুমারখালী পৌরসভার আয়তন । ২০২২ সালের জনশুমারি ও গৃহগণনা অনুযায়ী কুমারখালী পৌরসভায় ২৪,৪৬৮ জন মানুষ বসবাস করে।

## নামকরণ

নবাব মুর্শিদকুলি খাঁ রাজস্ব আদায়ের জন্য কমরকুলি খাঁ-কে এই অঞ্চলের প্রশাসক নিযুক্ত করেন। তার নামানুসারে এই অঞ্চলের 'কমরখালী' হিসেবে পরিচিত পায় যা বর্তমানে 'কুমারখালী' নামে পরিচিত।

কুমার নদের খাল থেকে 'কুমারখালী' নামের উৎপত্তি হয়েছে বলেও ধারণা করা হয়। কমর শাহ্ নামের এক ব্যক্তির নাম থেকে 'কুমারখালী' নামকরণ হয়েছে বলেও শোনা যায়। তবে ইতিপূর্বে কমর শাহ্ নামের কোনো ব্যক্তির খোঁজ পাওয়া যায়নি।

## ইতিহাস

কুষ্টিয়া জেলার মধ্যে কুমারখালী হলো অপেক্ষাকৃত প্রাচীন জনপদ। জেমস রেনেলের মানচিত্রে এটি উল্লেখযোগ্যভাবে দেখানো হয়েছে। একসময় কুষ্টিয়ার পরিচয় দেওয়ার জন্য 'কুমারখালী কুষ্টিয়া' বলতে হতো। ইস্ট ইন্ডিয়া কোম্পানির সময়ে এটি রেশম ও নীলের ব্যবসায়ীক কেন্দ্র ছিল। এটি তৎকালীন সময়ের আশেপাশের নীলকুঠির সদরদপ্তর ছিল। ১৭৯৫ সালে কুমারখালী খ্রিস্টান কবরস্থান প্রতিষ্ঠিত হয়। তবে ধারণা করা হয় এই কবরস্থানের সবচেয়ে পুরাতন সমাধিটি ১৭৯০ সালের। ১৮৫৫ সালে পাবনা জেলার অধীনে কুমারখালী থানা প্রতিষ্ঠিত হয়। ইতোপূর্বে এটি যশোর জেলার অধীনে ছিল। ১৮৫৭ সালে কুমারখালী, খোকসা, পাংশা এবং বালিয়াকান্দি থানা নিয়ে কুমারখালী মহুকুমা গঠিত হয়। ১৮৬৯ সালে ১ এপ্রিল কুমারখালী পৌরসভা প্রতিষ্ঠিত হয়। ১৮৭১ সালে কুমারখালী মহকুমাকে বিলুপ্ত করা হয় এবং কুমারখালী ও খোকসা থানাকে কুষ্টিয়া মহকুমার অধীনে দেওয়া হলে কুমারখালী নদীয়া জেলার অন্তর্ভুক্ত হয়।

[থাম্ব|বাম|গড়াই নদীতে বিলীন হয়ে যাওয়া [কুমারখালী এম.এন. পাইলট মাধ্যমিক বিদ্যালয়|কুমারখালী মথুরানাথ মাধ্যমিক বিদ্যালয়ের ভবন]]

কুমারখালীতে গড়াই নদীর তীরে ১৮৫৬ সালে একটি পরিত্যক্ত নীলকুঠিতে কুমারখালী মথুরানাথ মাধ্যমিক বিদ্যালয় প্রতিষ্ঠিত হয় যা বর্তমান কুষ্টিয়া জেলার অন্যতম প্রাচীন বিদ্যালয়। ১৮৬৩ সালে কুমারখালী সরকারি বালিকা বিদ্যালয় প্রতিষ্ঠিত হয় যা বাংলাদেশের প্রথম নারী শিক্ষাপ্রতিষ্ঠান। হরিনাথ মজুমদার এই বিদ্যালয়ের প্রথম শিক্ষক ছিলেন। ১৮৭২ সালে এখানে দারিদ্র বান্ধব পাঠাগার প্রতিষ্ঠিত হয়। জলধর সেন এই পাঠাগারের সভাপতি ও হরিনাথ মজুমদার সম্পাদক ছিলেন। ১৯৬১ সালে পাঠাগারটির নাম পরিবর্তন করে কুমারখালী পাবলিক লাইব্রেরি নামকরণ করা হয়।

১৮৭১ সালের ১ জানুয়ারি কুষ্টিয়া থেকে গোয়ালন্দ ঘাট পর্যন্ত রেলপথ চালু হয়। এইসময় কুমারখালী রেলওয়ে স্টেশন নির্মাণ করা হয়।

ব্রিটিশ আমলে কুমারখালীতে একটি গুরুত্বপূর্ণ বাজার গড়ে ওঠে যেখানে এই অঞ্চলের তাঁতিদের তৈরি মোটা কাপড় প্রচুর পরিমাণে বিক্রি হতো। এখানে একটি রং শিল্পকারখানাও ছিল যেখানে স্থানীয়ভাবে তৈরি সুতো রঞ্জিত করা হতো। ব্রিটিশ আমলে এখানে একটি চিকিৎসা কেন্দ্রও ছিল যা স্থানীয়দের অনুদানে পরিচালিত হতো। ১৯০১–১৯০৫ সালে কুমারখালী থানায় ম্যালেরিয়ায় আক্রান্ত হয়ে শতকরা ৩৮.৬৫ শতাংশ মানুষের মৃত্যু হয়। ফলে জনপরিসংখ্যানে উল্লেখযোগ্য পরিবর্তন ঘটে। এসময় কুমারখালী থানা নদীয়া জেলার সবচেয়ে ম্যালেরিয়াগ্রস্ত থানাগুলোর মধ্যে একটি ছিল।

থাম্ব|কুমারখালী বড় জামে মসজিদ

ব্রিটিশ শাসনামলে এখানে কয়েকটি মসজিদ নির্মিত রয়েছে। এগুলোর মধ্যে তেবাড়িয়া তিন গম্বুজ জামে মসজিদ, দুর্গাপুর কাজী মিয়াজান মসজিদ ও কুমারখালী বড় জামে মসজিদ উল্লেখযোগ্য। তেবাড়িয়া তিন গম্বুজ জামে মসজিদ ও কুমারখালী বড় জামে মসজিদ শহরের শেরকান্দি পাড়ায় অবস্থিত। হাজী আলীমুদ্দিন নামক একজন ১৮৮৭ সালে মসজিদ দুইটি নির্মাণ করেন। তেবাড়িয়া তিন গম্বুজ জামে মসজিদটি নির্মাণে লাহোরের বাদশাহী মসজিদের নকশাকে অনুকরণ করা হয়েছে। কুমারখালী বড় জামে মসজিদটি শেরকান্দি হাজীর মসজিদ নামেও পরিচিত। দুর্গাপুর কাজী মিয়াজান মসজিদ শহরের দুর্গাপুর পাড়ায়। ১৮১৮ সালে ওয়াহাবী নেতা কাজী মিয়াজান মসজিদটি নির্মাণ করেন। বর্তমানে দ্বিতল মসজিদটি নান্দনিক ও আধুনিক স্থাপত্যশৈলীতে পুনরায় নির্মাণ করা হয়েছে।

## ভূগোল

কুমারখালী দক্ষিণবঙ্গের গড়াই নদীর তীরে কুষ্টিয়া জেলার কুমারখালী উপজেলায় অবস্থিত। কুষ্টিয়া–রাজবাড়ী মহাসড়ক শহরটিকে দুইভাগে বিভক্ত করেছে।

### পাড়াসমূহ

কুমারখালী পৌরসভা ৯টি ওয়ার্ড বিভক্ত। প্রতিটি ওয়ার্ড কয়েকটি পাড়া নিয়ে গঠিত হয়েছে।

* অগ্রকুণ্ড
* উদয় বিষ্ণুপুর
* এলাঙ্গী
* খয়েরছড়া
* কুন্ডুপাড়া
* দুর্গাপুর
* তেবাড়ীয়া
* বাটিকামারা
* বুজরুক
* শেরকান্দি

## জনপরিসংখ্যান

বাংলাদেশের জনশুমারি ও গৃহগণনা ২০২২ অনুযায়ী কুমারখালী পৌরসভায় মোট ৬,৮০২টি পরিবার রয়েছে ও ২৪,৪৬৮ জন মানুষ বসবাস করে। এর মধ্যে পুরুষ ১১,৮৯৮ জন, নারী ১২,৫৬৮ জন ও হিজড়া ২ জন।

কুমারখালী পৌরসভায় মোট ৭,৮০৩ জন কর্মজীবী রয়েছেন। এর মধ্যে পুরুষ ৬,৮৩৮ জন এবং নারী ৯৬৫ জন। অন্যদিকে মোট ৬,৭১৯ জন ব্যক্তি গৃহকর্মের সঙ্গে জড়িত রয়েছেন যাদের মধ্যে ৬,৫৫১ জনই নারী। কর্মজীবীদের মধ্যে ৭১.৪৫ শতাংশ সেবামূলক, ২৪.৫৩ শতাংশ শিল্প ও ৪.০২ শতাংশ কৃষি কর্মের সঙ্গে জড়িত।

### ধর্ম

২০২২ সালের জনশুমারি ও গৃহগণনা অনুযায়ী কুমারখালী পৌরসভায় শুধু ইসলাম ও হিন্দুধর্মের অনুসারী রয়েছেন। বসবাসকারী মোট ২৪,৪৬৮ জন মানুষের মধ্যে ২১,৭৭০ জন ইসলাম ও ২,৬৯৮ জন হিন্দু ধর্মের অনুসারী ছিলেন।

২০১১ সালের আদমশুমারি ও গৃহগণনা অনুযায়ী কুমারখালী পৌরসভায় বসবাসকারী ২১,৯১৪ জন মানুষের মধ্যে ১৯,২৬৪ জন ইসলাম, ২,৬৪৮ জন হিন্দু ও ২ জন অন্যান্য ধর্মের অনুসারী ছিলেন।

## শিক্ষাপ্রতিষ্ঠান

; মহাবিদ্যালয়
* কুমারখালী সরকারি কলেজ (১৯৭০)
* কুমারখালী আদর্শ মহিলা ডিগ্রি কলেজ (১৯৯৩)
; মাধ্যমিক বিদ্যালয়
* কুমারখালী এম.এন. পাইলট মাধ্যমিক বিদ্যালয় (১৮৫৬)
* কুমারখালী সরকারি পাইলট বালিকা মাধ্যমিক বিদ্যালয় (১৮৬৩)
* কুমারখালী জে.এন. মাধ্যমিক বিদ্যালয় (১৯২২)
; অন্যান্য
* কুমারখালী সঙ্গীত বিদ্যালয় (১৯৯৩)
* কুমারখালী সঙ্গীত একাডেমি
* সুর সঙ্গীত একাডেমি

## দর্শনীয় স্থান

* দুর্গাপুর কাজী মিয়াজান মসজিদ
* তেবাড়িয়া তিন গম্বুজ জামে মসজিদ
* কাঙাল হরিনাথ স্মৃতি জাদুঘর
২০১৩ সালে কাঙাল হরিনাথ স্মৃতি জাদুঘরের নির্মাণ কাজ শুরু হয়। ২০১৭ সালের ৯ ডিসেম্বর জাদুঘরটি জনসাধারণের জন্য উন্মুক্ত করা হয়। এখানে হরিনাথ মজুমদারের বিভিন্ন কর্মকাণ্ড সংরক্ষিত রয়েছে।
* কাঙাল কুটির 
কাঙাল কুটির বা কাঙাল হরিনাথ মজুমদারের বাস্তুভিটা কুমারখালীর কুণ্ডুপাড়ায় জাবেদ আলী মোল্লা সড়কের পাশে অবস্থিত। এখানে হরিনাথ মজুমদার কর্তৃক প্রতিষ্ঠিত পূর্ব বাংলার প্রথম মুদ্রণালয় এমএন প্রেসের কার্যালয় ছিল।
* কুমারখালী গড়াই সেতু
কুমারখালী গড়াই সেতু বা শহীদ গোলাম কিবরিয়া সেতু শহরের দক্ষিণ দিকে অবস্থিত গড়াই নদীর উপর নির্মিত একটি সড়ক সেতু। ২০২৩ সালের ২৮ জুন থেকে সেতুতে যানবাহন চলাচল শুরু হয়।
* কুমারখালী পৌর শিশু পার্ক
* গড়াই ইকো পার্ক

## উল্লেখযোগ্য ব্যক্তি

* আবুল হোসেন তরুণ - বাংলাদেশী রাজনীতিবিদ
* গোলাম কিবরিয়া - বাংলাদেশী রাজনীতিবিদ ও স্বাধীনতা যুদ্ধের সংগঠক
* চন্দনা মজুমদার - বাংলাদেশী কণ্ঠশিল্পী
* প্রফুল্লকুমার সরকার - বাঙালি লেখক ও সাংবাদিক
* মাসুদ করিম - বাংলাদেশী গীতিকার
* মোহিনী মোহন চক্রবর্তী - মোহিনী মিলের প্রতিষ্ঠাতা
* শিবচন্দ্র বিদ্যার্ণব - বাঙালি লেখক ও বীরাচারী তান্ত্রসাধক
* শুভেন্দু বিশ্বাস - ভারতীয় বাঙালি হরবোলা শিল্পী
* সুলতানা তরুণ - বাংলাদেশী রাজনীতিবিদ
* সেলিম আলতাফ জর্জ - বাংলাদেশী রাজনীতিবিদ
* হরিনাথ মজুমদার - সাংবাদিক ও বাউল শিল্পী

## চিত্রশালা


চিত্র:Kumarkhali Govt. College.jpg|কুমারখালী সরকারি কলেজের ফটক
চিত্র:Kumarkhali Railway Station.jpg|কুমারখালী রেলওয়ে স্টেশন
চিত্র:কাঙ্গাল হরিনাথ স্মৃতি জাদুঘর প্রাঙ্গণ.jpg|কাঙাল হরিনাথ স্মৃতি জাদুঘর প্রাঙ্গণ
চিত্র:Hazrat Sonabondhu Shah Road, Kumarkhali.jpg|হযরত সোনাবন্ধু শাহ সড়ক
চিত্র:উপজেলা শিল্পকলা একাডেমি, কুমারখালী.jpg|উপজেলা শিল্পকলা একাডেমি
চিত্র:কুমারখালী গড়াই সেতু সংলগ্ন গড়াই নদী.jpg|শহর সংলগ্ন গড়াই নদী
চিত্র:কুমারখালী পৌরসভা গেট.jpg|কুমারখালী পৌরসভারং কার্যালয়
চিত্র:কুমারখালী পুলিশ ফাঁড়ি.jpg|কুমারখালী পুলিশ ফাঁড়ি


## গ্রন্থপঞ্জি

* 
* 
* 
* 
* 
* 
* 
* 

## তথ্যসূত্র

## বহিঃসংযোগ

* 
* 
* 
* 


বিষয়শ্রেণী:কুষ্টিয়ার শহরতলি
বিষয়শ্রেণী:গড়াই নদী